Istihlal

Istihlal (Kiarabu: استحلال istiḥlāl) ni istilahi inayotumika katika fiqhi ya Uislamu kumaanisha kitendo cha kuhalalisha jambo fulani, yaani kukiona kuwa halali, ilhali kisheria ni haramu; maana ya ndani ni kuwa kitendo hicho ni upotofu au ukengeushi wa sheria ya Kiislamu. Neno "istihlal" limetokana na kitenzi cha Kiarabu kilichopo katika mfumo wa sarufi yake (Stem X), chenye mzizi wa konsonanti ح-ل-ل, ambao una maana ya "kufungua", "kutatua", "kurekebisha", "kuachilia", n.k. Hans Wehr. A Dictionary of Modern Written Arabic: Third Edition. ed. J. Milton Cowan. Spoken Language Services, Inc. Ithaca, New York, 1976. .

Istilahi ya "istihlal" ilianza kujitokeza kwa nguvu katika vyombo vya habari vya Kimagharibi tarehe 11 Machi 2005, katika kumbukumbu ya mwaka mmoja wa mashambulizi ya treni ya Madrid ya mwaka 2004, wakati Tume ya Kiislamu ya Uhispania (La Comisión Islámica de España) ilitoa fatwa (tafsiri ya kidini) ya kulaani Osama bin Laden na al-Qaeda kwa kuhusika katika istihlal kupitia uendeshaji wa jihad kwa njia ya ugaidi, na kwa kuua wanawake, watoto na watu wasiokuwa wapiganaji.  Full text of the fatwa issued by La Comisión Islámica de España against Osama bin Laden and Al Qa'ida.

Kinyume cha istihlal huitwa istihram—yaani kutangaza jambo lililo halali kuwa haramu.

 Marejeo 

 Viungo vya Nje 
 "Nakala ya Fatwa Dhidi ya Osama Bin Laden kutoka kwa Tume ya Kiislamu ya Uhispania." Imeteremshwa kwa Kiingereza na Liza Sabater.

Jamii:Uislamu
Jamii:Fiqhi ya Kiislamu